23. schôdza NR SR - 4.deň - A. dopoludnia
Dátum: 2024-11-29
Poslanec: Muňko, Dušan (SMER - SD)
Druh vystúpenia: Vystúpenie v rozprave

169. Vážené dámy, vážení páni, vypočul som si za tie dva dni hŕbu vecí tuná. Nebudem teraz reagovať na pána ministra, pretože povedal hodne, vrátim sa až ku koncu svojho. Lebo tu stále hovoríte, SMER vládne toľko rokov a za vinu všetko SMER. Tak poďme po reformnej záležitosti v roku 2006. 2002 - 2006, kde boli predané strategické podniky Slovenské elektrárne a Slovenský plynárenský priemysel. Slovenské elektrárne za 15 miliárd slovenských korún, Slovenský plynárenský priemysel za 8,5 miliardy, slovenské banky za 15 miliárd, oddlžené za 150 miliárd. Poďme ďalej. Bola reforma zdravotnícka z večera do rána a dneska nás tá reforma, ktorú pán Zajac zaviedol so šiestimi zdravotnými poisťovňami, dobehla a dobieha ďalej samozrejmá vec a nenašla sa ani jedna vláda, aby v konečnej fáze zadefinovala veci, ktoré zadefinujem ja na koniec, čo by sa malo spraviť z hľadiska zdravotníctva. Poďme ďalej. Z hľadiska reformy dôchodkovej sekcie, respektíve dôchodkovej našej reformy, ktorá bola, 461 a 30. Z večera do rána vzniklo stavebné sporenie, tretí pilier, vznikol druhý pilier, keď to zoberete, do druhého piliera sa malo naliať 9 %, Mikloš mal niečo iné pripravené, pán Brocka to dal na 9 %. Povedzte mi, kde je reforma dôchodková reforma spravená v Európe tak, ako je u nás? Koľko je do druhého piliera dané, povedzte mi, v starej dvanástke? 1,7. Jak dopadol druhý pilier v Anglicku, jak dopadol v Maďarsku? Jak dopadol v Poľsku? Jak dopadol v Kanade? Zamyslite sa nad tým, že tam je 15 miliárd, s ktorými Slovenská republika, vôbec nemá nič s nimi nemá dočinenia, pretože časť bola v konzervatívnom účte, časť je v rastovom. Aký je výsledok, keď dal som úlohu Národnej banke, aby povedala každý rok, koľko bude rast na druhom pilieri. Do dnešného dňa sme to nedostali, máte možnosť, podporte ma, aby sme dali, aby nám vysvetlili, koľko je peňazí v druhom pilieri a koľko, aký je rast tam. Berme do úvahy, ja som za to, aby sa každý staral o svoje peniaze, ale do druhého piliera nemá význam, aby boli ľudia, ktorí majú 800, do 800 euro. Sú tam také veci, ktoré nikde nie sú, že Sociálna poisťovňa vyberá peniaze, keď niekto nezaplatí do druhého piliera. Ale môžme sa vrátiť, páni z PS, a s tými, čo tu boli, čo vládli, tí to zapríčinili, ale pôjdem ďalej. Keď prídem, kedy padol, daňová, keď si zoberiete, padol daňový systém v roku 2012, áno? Takisto pokiaľ hovoríte o diaľniciach, keby bol býval Figeľ nezrušil PP projekty, ktoré boli pripravené, mohli sme byť v diaľniciach niekde inde, nehovoriac o tom, že by neboli stáli tie peniaze, ktoré je. Ešte sa vrátim k Slovenským elektrárňam, lebo pán kolega má pravdu. Veď tie Slovenské elektrárne boli hlboko podané pod cenu, potom boli všetci precenené, a potom boli zvýšené ceny. Tam dobehli, tam narastá ten náš dlh, pretože naše podniky na to neboli pripravené. Gabčíkovo bolo dané na tridsať rokov za jednu korunu, zmluva. Keď to chcete, pravdu počuť, podarilo sa nám dostať naspäť, že podali sme žalobu nakoniec za vlády, keď bol minister hospodárstva, sa nakoniec podarilo vysúdiť to naspäť. Vieme, koľko to robí. Idem ďalej. To treba si povedať, že ako ten dlh narastá, lebo vy všetci sa kukáte, keď spadol daňový systém, tak dva roky sme dávali daňový systém dohromady, pretože Mikloš odmietol zaplatiť košickej firme 28 mil. a nemali nič. Daňové riaditeľstvo dávalo, bralo súvahy výsledkov a nahadzovalo to dva roky. Tak si to, povedzme si na rovinu, ako to fungovalo. Podaktorí na ministerstve financií, čo ste sedeli, viete, ako to fungovalo. Problém bol takisto pokiaľ sa týka ministerstva vnútra, pretože tak ako je nastavený, vieme, že prečo je nastavený, chodil som do Bruselu s predsedkyňou z Najvyššieho súdu ohľadom dôchodkov. My sme ho nastavili, nepodarilo sa nám ani raz zrealizovať, pretože jednoducho rezorty silové, a teraz to nie je len ministerstvo vnútra, SIS-ka, odmietli prakticky, tak ako je, Brusel tlačil, aby sme spravili reformu aj tam s tým, že až dovŕši dôchodkový vek, tak bude môcť poberať ten dôchodok a nie ako je teraz, že ide päťdesiatročný, teraz fakticky po 25 rokoch ide do dôchodku. A predtým bola tam ďalšia vec, ktorá bola, že predtým, keď ste odišli do dôchodku zo silových rezortov, ste museli odrobiť 15 rokov, to sme museli zmeniť, pretože Brusel to požadoval, že akékoľvek podrobenie záležitostí musia byť zarátané do dôchodkovej tejto. Takže aby sme si nehovorili, že to, nehovoriac o kríze 2008, nehovoriac o tom, že zmluva s Enelom bola postavená tak, že sme nemali ani tú jednu tretinu, pretože mali zlatú akciu, čiže prakticky, a ešte mali podpísanú zmluvu tak, že z dividend môžu robiť výstavbu tretieho bloku. Samozrejme, nerobili nič, tunelovali, nakoniec vieme, ako dopadli, ako dopadli Slovenské elektrárne. Pokúšali sme sa Slovenské elektrárne kúpiť naspäť, nepodarilo sa to, nemali sme jednoducho na to finančné prostriedky a poviem vám preč. Pretože nesúhlasili banky, pretože tam bol úver vtedy, resp. zadlženosť 4,8 mld. No tak teraz, nakoniec sa podarilo, že Křetínský tam spravil určité úpravy a znížil to na 4,2 miliardy. Tu niektorý kolega povedal, že bol v Japonsku, samozrejme, bola sprísnená EIA , tento štvrtý blok, ktorý sa stavia, bude stáť možno 1,2, 1,8 miliardy, neviem, koľko ešte bude na dostavbu. Treba povedať jedno, že tie finančné prostriedky nie sú a keď berieme toto, čo tu je, ja sa teraz nechcem ani vyhovárať, ani nie. Tá situácia, podarilo sa mi dať dokopy s Richterom, s ministrom Sociálnu poisťovňu, že v roku 2016 sme sa pomerne blížili k vyrovnanému rozpočtu, proste sme nemali sekeru. Dneska si pozrite, za tri roky je 2,7 mld., ktoré potrebujeme dostať, naliať do Sociálnej poisťovne. Samozrejme, je to zadlženosť hlavne, kde ten problém robí zdravotníctvo, a preto hovorím jednu vec, vrátim sa k zdravotníctvu a vrátim sa potom aj k iným veciam, ktoré sú, teraz ešte pri mojom vystúpení. Pokiaľ nespravíme cisársky rez v zdravotníctve, pretože Všeobecná zdravotná poisťovňa má najhorší kmeň, má tam prebytočných zamestnancov dosť proste jednoducho. A ďalšiu vec, pokiaľ sa týka liekovej starostlivosti, resp. Rakúšania majú 11 %, Česi majú 18 %, my máme skoro 30 %, pardon 20 %, nie 30 % na lieky. Tam treba spraviť jeden poriadok. Druhý poriadok, treba zriadiť organizáciu, ktorá bude nakupovať pre všetky fakultné nemocnice lieky. Za tretie, nemôžme vyvážať lieky von. Nepočul som od vás ani jeden, aby ste to boli poriadne zadefinovali, že toto treba spraviť. Za štvrté, žiaden lekár nemôže robiť tak, ako robí u nás, že príde ráno do roboty a o dvanástej alebo o desiatej odchádza preč. Tak jak je to v Pente, že keď zostane, tak bude tam sedieť a nemôže proste ani robiť pre inú organizáciu. Takže tie veci, ktoré sú a z čoho to celé vznikalo. Tam tie veci narastajú a pán kolega povedal presne, že po covide sa ešte zdravotníctvo ďaleko zhoršilo. A čo ma ešte najviac hnevá, že 50 % dostali navýšenie platu, preto som povedal, že treba to zrušiť to memorandum, a 10 % poklesli výkony. A ja nemám obavy, že tí lekári, keď odídu, ja sa pýtam, všetky fakultné nemocnice sú prezamestnané. Máme problémy so všeobecnými lekármi, máme so zubármi, máme na vidieku problémy. Ale nemáme problémy ani v Bratislave, ani v Trnave, ani v Nitre, keď si zoberiete Sociálna poisťovňa má všetky tie veci, ktoré má. No a pokiaľ sa týka, keď sa vraciame k tomu, že konsolidácia. Veď konsolidácia je čo? Presne keby sme neboli konsolidovali, tak je to presne tie isté náklady, ktoré ste nám tu nechali. Ten rast musí byť niečím zabezpečený a čím ho zabezpečíte? Vráťme sa k ďalšej veci. 12 nadnárodných spoločností tu robí 90 % HDP. Koľko priamych daní tu zaplatia, čo podporujú? Šport, kultúru alebo čo, keď sa nad tým zamyslíme? Ešte hŕba majú daňové prázdniny. Takže tá konsolidácia sa veľmi zle robí. To nie že, teraz nemá význam sa vyhovárať. Všetci musíme sa spojiť, či je to ľavica, pravica, alebo akokoľvek, ale ťahať za jeden povraz. To je moje posolstvo s tým, že konečne sa spamätajme a druhá vec, ešte sa vrátim, lebo tu všetci kritizujete cestovný ruch. Vzhľadom na to, že v akom stave je automobilový priemysel, nemáme jedinú možnosť, kde by sme mali investovať a spraviť strategické veci, to je cestovný ruch. Sú to Vysoké Tatry, Nízke Tatry, sú to kúpele. Postupne to dávať dohromady. Ja nechcem to dneska kritizovať, lebo tam dostali málo peňazí, ale takisto treba... zadefinovala doprava strategické investície, tak ich treba zadefinovať aj v cestovnom ruchu, to treba povedať narovinu. Ak to nezadefinujeme, žiadne výsledky z toho nebudú. To je jedna možnosť, kde môžu rásť výkony, pretože všade výkony a resp. príjmy cestovného ruchu rastú a my nemáme, ja to poviem ináč, pozrite sa na propagáciu alebo marketing Maďarov, pozrime sa, čo Maďari robia napr. v poľovníctve, kde máme takisto hodne zveri, ale mohol by som zadefinovať iné veci, ktoré z hľadiska cestovného ruchu sú, ale je to môj konflikt záujmov, lebo ja v tom podnikám, resp. moje dcéry. Prečo to hovorím všetko? (Prerušenie vystúpenia predsedajúcim.)